Կադրային ջարդը մեկ, երկու, երեք օգնականի կամ խորհրդականի կամ քարտուղարի աշխատանքից ազատումը չէ, կադրային ջարդը ամբողջ գերատեսչության, կառույցի, մարմնի աշխատողներին աշխատանքից ազատումն է կամ գոնե` նրանց մեծ մասի: Այսինքն` եթե դուք նշանակվում եք ձեր քարոզչամիջոցի գլխավոր խմբագիր, եթե, իհարկե, արդեն գլխավոր խմբագիր չեք, եւ երբ դուք աշխատանքից ազատում եք, ենթադրենք, ձեր քաղաքական բաժնի 5 լրագրողներից 2-ին, դա կադրային ջարդ չէ, եթե ազատում եք 4-ին, արդեն կադրային ջարդ է, բայց ոչ թե ձեր ողջ քարոզչամիջոցի համատեքստում, քանի որ այնտեղ, բացի քաղաքական բաժնից, դեռ մի քանի բաժիններ էլ կան՝ իրենց աշխատողներով, այլ դա կադրային ջարդ է կոնկրետ ձեր քարոզչամիջոցի քաղաքական բաժնում: